godshuys profijte ende voir elcke verdroechde willege
oft eycke die de voirs wynnen moegen afhouwen
twee levende poten setten vand selven sape Ende
dair toe noch setten alle jae lxxx willege poten ende
die bewaen vand beesten Item noch es vorweerde dat
de voirs wynnen sullen moete houd alle wegen en
straten tot huen laste ende de beken ende grechten
ind eeusselen oft aende lande moeten ruymen ende
ryoelen oft veegen alsoe dat behoirt alle jae ende te
huen afsceyden oic alsoe laten alsoe datt tgodshuys geen
scade aff en hebbe Item sullen oic de wynnen hebben
jairlijcx allen den chijs die tvoirs godshuys heeft
inde prochie van tieldonck oft dair omtrint alsoe zijt
gesadt hebben in voirleden tijden ende dair aff heeft
mijn vrouwe voirs geloeft den voirs wynnen inne
te staen gevielt oic alsoe dat de wynnen den voirs
chijs niet gecrigen en consten in toecomen tijden ende
dat dat wae bij crancken inhalen oft versuecke daff
en soude mijn vrouwe voirs hen gheen geldinge
doen mair mijn vrouwe soude dat vergalen aende
wynnen voirs Item es oic vorweerde dat de voirs
wynnen sullen moeten betalen alle jae allen den chijs
uuten voirs hove oft goeden gaende zonder afcortinge
aen mijn vrouwe alsoe datter mijn vrouwe gheen
scade aff en hebbe Item noch es vorweerde dat de
voirs wynnen alle jae alle de lande sullen wynne
ende werven mergelen ende mesten wel ende loffelijc
tot des lants pprofijte alsoet dair gewoenlijck es
ende ten ynde van huen tmijne alsoe laten Ende
oic dat de voirs wynnen gheen lant en sullen
moegen laten liggen tot weyen oft anders zonder
consent van mijnder vrouwen ende convente
Item es oic vorweerde gevielt alsoe dat god vhued